খাস কলকাতার বুকে নিজের বাড়িতে খুন কিশোরী। অভিযোগ ওই কিশোরীকে ধর্ষণ করে খুন করা হয়েছে। গড়িয়ার লস্করপুরের ঘটনা। সকালে বাড়ি থেকে উদ্ধার হয় কিশোরীর রক্তাক্ত দেহ।গোটা ঘটনায় চারজনকে আটক করেছে পুলিস। তিন মাস বয়সেই মায়ের কোল হারা। তারপর দিদিমার কাছেই মানুষ। গড়িয়ার লস্করপুরের দরমার ঘেরা এক  ছোট্ট বাড়ি।  এখান থেকেই আকাশ ছোঁয়ার স্বপ্ন দেখত মাধ্যমিক পরীক্ষার্থী।  রবিবারের শীত রাত থামিয়ে দিয়েছে দুখিনী মেয়ের সব লড়াই।রাত সাড়ে বারোটায় দিদিমার সঙ্গে শেষ কথা। পাশেই দিদিমার ঘর। নিঃশব্দেই ঘটে গেছে সব ঘটনা। টুঁ শব্দের সুযোগ পাননি কিশোরী। সকালে উঠে নাতনির মাথা থেঁতলানো রক্তমাখা নিথর দেহ দেখেছেন বৃদ্ধা।
 ওয়েব ডেস্ক: খাস কলকাতার বুকে নিজের বাড়িতে খুন কিশোরী। অভিযোগ ওই কিশোরীকে ধর্ষণ করে খুন করা হয়েছে। গড়িয়ার লস্করপুরের ঘটনা। সকালে বাড়ি থেকে উদ্ধার হয় কিশোরীর রক্তাক্ত দেহ।গোটা ঘটনায় চারজনকে আটক করেছে পুলিস। তিন মাস বয়সেই মায়ের কোল হারা। তারপর দিদিমার কাছেই মানুষ। গড়িয়ার লস্করপুরের দরমার ঘেরা এক  ছোট্ট বাড়ি।  এখান থেকেই আকাশ ছোঁয়ার স্বপ্ন দেখত মাধ্যমিক পরীক্ষার্থী।  রবিবারের শীত রাত থামিয়ে দিয়েছে দুখিনী মেয়ের সব লড়াই।রাত সাড়ে বারোটায় দিদিমার সঙ্গে শেষ কথা। পাশেই দিদিমার ঘর। নিঃশব্দেই ঘটে গেছে সব ঘটনা। টুঁ শব্দের সুযোগ পাননি কিশোরী। সকালে উঠে নাতনির মাথা থেঁতলানো রক্তমাখা নিথর দেহ দেখেছেন বৃদ্ধা। বাসিন্দাদের  অভিযোগ ধর্ষণ করে খুন করা হয়েছে কিশোরীকে।কিশোরীর ব্যাগ থেকে উদ্ধার হয়েছে  এক কিশোরের ছবি।  কিশোরীর সঙ্গে তাঁর কী সম্পর্ক ছিল তা খতিয়ে দেখছে পুলিস। খোয়া গেছে কিশোরীর মোবাইল ফোনও। ঘটনার প্রতিবাদে সোনারপুর থানায় বিক্ষোভ দেখায় সিপিএমের গণতান্ত্রিক মহিলা সমিতি।